cyanic-selkie/wikianc huggingface dataset:
Τουρκική κατάρριψη ρωσικού Sukhoi Su-24
Αμερικανική εκδοχή
Ενδιαφέρον εμφάνισε και η αμερικανική εκδοχή φερόμενη ως ενδιάμεση των παραπάνω. Αμερικανός αξιωματούχος αναφερόμενος στο περιστατικό στο πρακτορείο Reuters, διατηρώντας όμως την ανωνυμία του, δήλωσε ότι το ρωσικό αεροσκάφος καταρρίφθηκε στον εναέριο χώρο της Συρίας, ύστερα από μια πρόσκαιρη εισβολή δευτερολέπτων του τουρκικού εναέριου χώρου. Η δε εκτίμηση αυτή βασίσθηκε σε ανίχνευση του θερμικού ίχνους του μαχητικού Su-24.
Προσπάθεια διάσωσης πιλότων
Αμέσως με την πυραυλική βολή που δέχθηκε το ρωσικό Su-24 και την εξ αυτής απότομη στροφή που πήρε το σκάφος οι δύο πιλότοι αντιλαμβανόμενοι τη λάμψη και την ουρά λευκού καπνού και ενημερώνοντας άμεσα τον αξιωματικό ελέγχου πτήσης εκτινάχθηκαν επιτυχώς εγκαταλείποντας το σκάφος το οποίο και χάθηκε από τις οθόνες των ραντάρ. Οι κλήσεις που ακολούθησαν από τη βάση ελέγχου προς τον αντισμήναρχο Πεσκώφ στις 10.25 έμειναν αναπάντητες. Στον συναγερμό που ακολούθησε για τον εντοπισμό και διάσωση των πιλότων ενεπλάκησαν το συριακό πυροβολικό και πτήσεις πολεμικών αεροσκαφών για την εκκένωση της περιοχής από τους Τουρκμένους αντάρτες. Σε χρόνο μόλις 1,5 ώρας μετά την κατάρριψη, τουρκικός ιδιωτικός τηλεοπτικός σταθμός μετέδωσε βίντεο με τη σκηνή της πτώσης του αεροσκάφους καθώς και βίντεο με Τουρκμένους αντάρτες να προσπαθούν να σκοτώσουν τους πιλότους που έπεφταν με τα αλεξίπτωτα και αργότερα να πανηγυρίζουν γύρω από το νεκρό σώμα του ενός εξ αυτών με εικόνες που σοκάρουν. Το αρχικό αυτό βίντεο μετέδωσε και ο κρατικός τηλεοπτικός σταθμός Anadolu και στη συνέχεια όλα τα ειδησεογραφικά πρακτορεία και τηλεοπτικοί σταθμοί. Την ίδια δε ώρα Τούρκος αξιωματούχος βεβαίωνε ότι και οι δύο Ρώσοι πιλότοι έχουν διασωθεί. Στο μεταξύ στις επίγειες δυνάμεις έρευνας έλαβαν μέρος ειδική μονάδα επίλεκτων καταδρομέων της Χεζμπολάχ που συγκροτήθηκε επί τούτου και γνώριζε πολύ καλά την περιοχή καθώς και πέντε κατάλληλα επανδρωμένα ελικόπτερα τύπου Mil Mi-8 τα οποία και κατάφεραν να εντοπίσουν και να σώσουν τον δεύτερο πιλότο-βομβαρδιστή, μετά από διαπραγμάτευση με τους αντάρτες που τον είχαν συλλάβει όμηρο. Τη διάσωσή του ανήγγειλε ο Ρώσος πτέραρχος Σεργκέι Ρουσκόι επιβεβαιώνοντας παράλληλα τον θάνατο του πρώτου πιλότου Ολέγκ Πεσκώφ από επίγεια πυρά που είχε δεχθεί στον αέρα, κατά τη κάθοδό του με αλεξίπτωτο. Στη διάρκεια των επιχειρήσεων αυτών βλήθηκε το ένα από τα πέντε ελικόπτερα με αποτέλεσμα να σκοτωθεί ένας Ρώσος πεζοναύτης και το ελικόπτερο να εκτελέσει αναγκαστική προσεδάφιση και να εγκαταλειφθεί από το πλήρωμά του. Τελικά το μεν σώμα του νεκρού πιλότου παραδόθηκε στις τουρκικές Αρχές και μέσω Άγκυρας παρελήφθη από τις ρωσικές όπου και μεταφέρθηκε στη Μόσχα με τιμές ήρωα, το δε ελικόπτερο που είχε εγκαταλειφθεί ανατινάχθηκε από τους Τουρκμένους αντάρτες με αντιαρματικό κατευθυνόμενο βλήμα (TOW), αμερικανικής κατασκευής σύμφωνα με σχετικό ρεπορτάζ.
Τουρκική πλευρά και συν αυτής
Ο Πρόεδρος της Τουρκίας Ρετζέπ Ταγίπ Ερντογάν ενημερωθείς για την κατάρριψη λίγες ώρες μετά δήλωσε ότι "η Τουρκία έχει το δικαίωμα να υπερασπιστεί τον εναέριο χώρο της...", προσθέτοντας, "χειρότερα περιστατικά δεν έχουν λάβει χώρα στο παρελθόν λόγω της συγκράτησης της Τουρκίας". Τόνισε, επίσης, ότι "οι ενέργειες της Τουρκίας ήταν σε πλήρη συμφωνία με τους νέους κανόνες εμπλοκής που εγκρίθηκαν μετά από τότε που η Συρία κατέρριψε ένα τουρκικό τζετ το 2012". Ο πρωθυπουργός της Τουρκίας Αχμέτ Νταβούτογλου σε ενημερωτική συνέντευξη τύπου υποστηρίζοντας την ενέργεια της κατάρριψης, κατά το τουρκικό σενάριο, δήλωσε μεταξύ άλλων "η Τουρκία έχει το δικαίωμα να αμυνθεί έναντι παραβιάσεων των συνόρων, αλλά τούτο δεν ισοδυναμεί με επίθεση εναντίον κάποιου από ξένο έδαφος και χώρας...", προσθέτοντας ότι ζήτησε το ΝΑΤΟ να πραγματοποιήσει έκτακτη συνεδρίαση την ίδια ημέρα". Στο λόγο του επίσης έκανε έκκληση για την επίλυση της κρίσης που συμβαίνει στη Συρία, τονίζοντας παράλληλα ότι οι επιθέσεις στη περιοχή των Τουρκμένων στη Συρία δεν θα μπορούσαν να νομιμοποιηθούν υπό την αιτιολόγηση της επίθεσης στο Ισλαμικό κράτος,. Ο δε υπουργός Εξωτερικών της Τουρκίας Μεβλούτ Τσαβούσογλου εξέφρασε τα συλλυπητήριά του για τους Ρώσους που σκοτώθηκαν, συμπληρώνοντας ότι οι Τούρκοι πιλότοι δεν ήξεραν ότι το αεροπλάνο που έπληξαν ήταν ρωσικό. Ο Πρεσβευτής της Τουρκίας στον ΟΗΕ, Σερντάρ Κιλίς, υποβάλλοντας σχετικό ενημερωτικό δελτίο του συμβάντος, κάνοντας αναφορά σε προηγούμενες επιστολές ζήτησε οι προειδοποιήσεις της Τουρκίας θα πρέπει να ληφθούν σοβαρά υπόψη. Δεκάδες Τούρκοι διαδηλωτές συγκεντρώθηκαν έξω από το Ρωσικό Προξενείο στην Κωνσταντινούπολη διαδηλώνοντας κατά των ρωσικών στρατιωτικών επιχειρήσεων στις κατοικημένες από Τουρκμένους περιοχές της Β. Συρίας.
Ο Γενικός Γραμματέας του ΝΑΤΟ Γενς Στόλτενμπεργκ, πρώην πρωθυπουργός της Νορβηγίας, ανταποκρινόμενος άμεσα στο αίτημα της Τουρκίας, υιοθετώντας την άποψή της και απορρίπτοντας εκ προοιμίου την πιθανότητα της κατάρριψης να συνέβη εκτός τουρκικών συνόρων, συγκαλώντας το απόγευμα της αυτής ημέρας έκτακτη σύσκεψη των μονίμων αντιπροσώπων των 28 χωρών-μελών της συμμαχίας στις Βρυξέλλες και μετά την ολοκλήρωση αυτής εξέφρασε την υποστήριξη της συμμαχίας προς την Τουρκία δηλώνοντας σχετικά: "Στεκόμαστε αλληλέγγυοι με την Τουρκία και υποστηρίζουμε την εδαφική ακεραιότητα της συμμάχου μας", καλώντας στη συνέχεια, δευτερευόντως, τις δύο πλευρές για αποκλιμάκωση. Σύμφωνα όμως με το πρακτορείο Ρώυτερ, κατά τη διάρκεια της σύσκεψης αν και οι 28 εκπρόσωποι καταδίκασαν την προβαλλόμενη παραβίαση πολλοί εξέφρασαν την ανησυχία τους για τον τρόπο αντίδρασης, δηλώνοντας στο πρακτορείο κάποιος διπλωμάτης "υπάρχουν και άλλοι τρόποι αντιμετώπισης τέτοιου είδους περιστατικών".
Επιπτώσεις
Οι επιπτώσεις που ακολούθησαν του συμβάντος διακρίνονται σε στρατιωτικές, πολιτικές - διπλωματικές και βεβαίως οικονομικές. Σύμφωνα με αναλυτές η ρωσική αντίδραση στο γεγονός φέρεται πολυεπίπεδη με στόχο την ενίσχυση της διπλωματικής της θέσης και τη δημιουργία μιας νέας "Εγκάρδιας Συνεννόησης" για την ευρύτερη περιοχή.
Πολιτικές - Διπλωματία
Από την πρώτη ανακοίνωση της κατάρριψης του ρωσικού αεροσκάφους που έλαβε χαρακτήρα θερμού νατοϊκού επεισοδίου ένα διπλωματικός πυρετός ξέσπασε, κυρίως από τη Δύση, με ψυχροπολεμικές αναφορές γενικά. Μετά τη συνάντηση που συνέπεσε να είχαν την ίδια μέρα ο Πρόεδρος της Γαλλίας με τον Πρόεδρο των ΗΠΑ στον Λευκό Οίκο για θέματα τρομοκρατίας αποφασίστηκε από κοινού ενέργειες για άμεση αποκλιμάκωση χαρακτηρίζοντας το εν λόγω περιστατικό "ατύχημα", προγραμματίζοντας ο Γάλλος πρόεδρος έκτακτη επίσημη επίσκεψη στη Μόσχα για συνομιλίες με τον ομόλογό του πρόεδρο Πούτιν, εγκαταλείποντας ταυτόχρονα την αρχική άποψη που είχε για την εκ των προτέρων αναγκαία απομάκρυνση του προέδρου της Συρίας Άσσαντ στις ειρηνευτικές συνομιλίες για τη Συρία, στη Βιέννη.
Ένα εικοσιτετράωρο μετά το επεισόδιο ο ΥΠΕΞ της Ρωσίας Σεργκέι Λαβρόφ, που είχε προγραμματίσει επίσημη επίσκεψη στην Τουρκία, επικοινωνώντας τηλεφωνικά με τον Τούρκο ομόλογό του Μεβλούτ Τσαβούσογλου, φέρεται να του επεσήμανε ότι η Ρωσία δεν θα προχωρήσει σε πόλεμο με αφορμή την εν λόγω κατάρριψη, ελπίζοντας ότι δεν θα επαναληφθεί παρόμοιο, αλλά και ούτε θα αποτελέσει η κατάρριψη, εκ μέρους της Τουρκίας, αιτία επιβολής ζώνης απαγόρευσης πτήσεων πάνω από τη Συρία που συνεχώς επιδιώκει, κατηγορώντας ευθέως την Τουρκία ότι υποθάλπει την τρομοκρατία, συμπληρώνοντας ότι θα υποβληθεί στο Σ.Α. του ΟΗΕ σχετικό αίτημα έρευνας στη χρηματοδότηση των τρομοκρατών του Ισλαμικού κράτους. Τέλος στην ωριαία συνομιλία του ο Λαβρόφ ξεκαθάρισε ότι δεν υπάρχει πλέον καμία προγραμματισμένη συνάντηση με τον Τούρκο ομόλογό του, παρότι φέρεται ο δεύτερος να το ζήτησε αρκετές φορές.
Λίγο αργότερα ο Σ. Λαβρόφ είχε τηλεφωνικές συνομιλίες τόσο με την επικεφαλής της ευρωπαϊκής διπλωματίας Φεντερίκα Μογκερίνι όσο και με τον ομόλογό του ΥΠΕΞ των ΗΠΑ Τζον Κέρι. Στις συνομιλίες με την πρώτη επισημάνθηκε και από τις δύο πλευρές, πως η καλλίτερη λύση στα πλαίσια της διπλωματίας είναι "η αναγκαιότητα της ένωσης των δυνάμεων εναντίον του "Νταές" (= Ισλαμικού κράτους) και ο συντονισμός των προσπαθειών τους". Στις δε συνομιλίες με τον δεύτερο, ο Τζον Κέρι επανέλαβε την έκκληση "για ψυχραιμία και διάλογο" με την Τουρκία εκφράζοντας τα συλλυπητήριά του για τον χαμό των Ρώσων στρατιωτικών.
Σε παράλληλη κίνηση ο πρέσβης της Ρωσίας στο Παρίσι Αλεξάντρ Ορλόφ κάνοντας λόγο για τη δημιουργία μιας νέας "Εγκάρδιας Συνεννόησης" τόνισε ότι σ΄ αυτήν θα μπορούσαν να συμμετέχουν όσοι είναι πρόθυμοι για τον κοινό αγώνα συμπεριλαμβανομένων της Γαλλίας, των ΗΠΑ ακόμα και της Τουρκίας, ακολουθώντας ακριβώς το σενάριο της έκκλησης του Γάλλου προέδρου μετά την τρομοκρατική επίθεση στο Παρίσι.
Στη διεθνή πολιτική σκηνή και διπλωματική σκακιέρα ιδιαίτερα αποκαλυπτικές υπήρξαν οι θέσεις πολλών ηγετών και αξιωματούχων χωρών επί του γεγονότος, όπως δίνονται ακολούθως με αλφαβητική σειρά:
Πηγές
Κατηγορία:Σχέσεις Ρωσίας-Τουρκίας Κατηγορία:Τουρκική Πολεμική Αεροπορία Κατηγορία:Αεροπορικά ατυχήματα και συμβάντα στη Συρία Κατηγορία:2015 Κατηγορία:Συριακός Εμφύλιος Πόλεμος
Βραβεία Αμερικανικής Ακαδημίας Κινηματογράφου 1941
Η 14η απονομή των βραβείων Όσκαρ τίμησε τα επιτεύγματα στον κινηματογράφο το έτος 1941 και διεξήχθη στο Biltmore Bowl του ξενοδοχείου Μπίλτμορ, στο Λος Άντζελες στις 26 Φεβρουαρίου 1942. Για πρώτη φορά συμπεριελήφθησαν στα βραβεία και τα ντοκιμαντέρ.
Μέρος της τελετής απονομής μεταδόθηκε από το ραδιόφωνο του CBS.
Η τελετή έμεινε αργότερα στη μνήμη επειδή η ταινία Πολίτης Κέιν του Όρσον Ουέλς έχασε το Όσκαρ από την ταινία Η κοιλάδα της κατάρας του Τζον Φορντ.
Βραβεία
Οι υποψηφιότητες ανακοινώθηκαν στις 6 Φεβρουαρίου 1942. Οι νικητές παρατίθενται με έντονους χαρακτήρες.
Πολλαπλές υποψηφιότητες και βραβεία
Οι ακόλουθες ταινίες ήταν πολλές φορές υποψήφιες:
Πάνω από ένα Όσκαρ απέσπασαν οι παρακάτω ταινίες.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1941
Ξανθόπουλος (αποσαφήνιση)
Ξανθόπουλος (θηλ. Ξανθοπούλου) είναι ελληνικό επώνυμο, που σημαίνει «ο γιος του ξανθού».
Μπορεί να αναφέρεται σε ένα από τα παρακάτω πρόσωπα:
Παραπομπές
Κατηγορία:Ελληνικά επώνυμα
Ευρωπαϊκό σύστημα διαχείρισης σιδηροδρομικής κυκλοφορίας
Το ευρωπαϊκό σύστημα διαχείρισης σιδηροδρομικής κυκλοφορίας γνωστό με το ακρωνύμιο ERTMS εκ του European Rail Traffic Management System, είναι το σύστημα προτύπων για τη διαχείριση και τη διαλειτουργικότητα της σηματοδότησης των σιδηροδρόμων από την Ευρωπαϊκή Ένωση (ΕΕ). Διεξάγεται από τον Οργανισμό Σιδηροδρόμων της Ευρωπαϊκής Ένωσης (ERA) και αποτελεί οργανωτική ομπρέλα για τα τμήματα
μικρογραφία Ο κύριος στόχος του ERTMS είναι η προώθηση της διαλειτουργικότητας των αμαξοστοιχιών στην ΕΕ. Στόχος του είναι να βελτιώσει σημαντικά την ασφάλεια, να αυξήσει την αποδοτικότητα των σιδηροδρομικών μεταφορών και να ενισχύσει τη διασυνοριακή διαλειτουργικότητα των σιδηροδρομικών μεταφορών στην Ευρώπη. Αυτό γίνεται με την αντικατάσταση του πρώην εθνικού εξοπλισμού σηματοδότησης και των επιχειρησιακών διαδικασιών με ένα ενιαίο νέο πανευρωπαϊκό πρότυπο για συστήματα ελέγχου και χειρισμού αμαξοστοιχιών.
Ιστορία
Στα μέσα της δεκαετίας του '80, η Διεθνής Ένωση Σιδηροδρόμων (UIC) και το Ευρωπαϊκό Ινστιτούτο Σιδηροδρομικών Ερευνών (ERRI) ξεκίνησαν την αναζήτηση μιας κοινής ευρωπαϊκής διαχείρισης των σιδηροδρόμων με τον τίτλο ERTMS. Σήμερα, η ανάπτυξη του ERTMS κατευθύνεται από τον Ευρωπαϊκό Χώρο Έρευνας (ERA) και καθοδηγείται από τον Σύνδεσμο της Ευρωπαϊκής Βιομηχανίας Σιδηροδρόμων (UNIFE, Union des Industries Ferroviaires Européennes).
Μέχρις ότου ξεκινήσει αυτή η προσπάθεια, υπήρχαν (για ιστορικούς λόγους σε κάθε εθνικό σιδηροδρομικό σύστημα) στην Ευρώπη:
Επηρεάζοντας την επιμέρους επικοινωνία των αμαξοστοιχιών
Για να το περιγράψουμε, τα τρένα μακράς απόστασης όπως το Eurostar ή η Thalys πρέπει να διαθέτουν 6 έως 8 διαφορετικά συστήματα προστασίας αμαξοστοιχιών.
Οι τεχνικοί στόχοι του ERTMS είναι:
Το 1995, ένα σχέδιο ανάπτυξης ανέφερε αρχικά τη δημιουργία του ευρωπαϊκού συστήματος διαχείρισης της σιδηροδρομικής κυκλοφορίας. Το 1996 εφαρμόστηκε η πρώτη προδιαγραφή για το ETCS ως απάντηση στην οδηγία 96/48 / ΕΚ του Συμβουλίου σχετικά με τη διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας.
Η λειτουργική προδιαγραφή του ETCS ανακοινώθηκε τον Απρίλιο του 2000 ως κατευθυντήρια γραμμή για τη θέση σε εφαρμογή στη Μαδρίτη. Το φθινόπωρο του 2000 τα κράτη μέλη της ΕΕ ψήφισαν τη δημοσίευση αυτών των προδιαγραφών ως απόφαση της Ευρωπαϊκής Επιτροπής να αποκτήσει μια προκαταρκτική ασφάλεια δικαίου και σχεδιασμού. Αυτό είχε ως στόχο να δώσει τη βάση για τη διεξαγωγή δοκιμών σε εφαρμογές σε έξι σιδηροδρομικούς σταθμούς του ομίλου χρηστών του ERTMS.
Το 2004, η περαιτέρω εξέλιξη ανέκυψε για ορισμένους λόγους. Ενώ ορισμένες χώρες ( Αυστρία, Ισπανία, Ελβετία ) άλλαξαν το ETCS με κάποιο όφελος, οι γερμανοί και οι γάλλοι σιδηροδρομικοί φορείς είχαν ήδη εισαγάγει αποδεδειγμένους και σύγχρονους τύπους συστημάτων εσωτερικής προστασίας αμαξοστοιχιών για κυκλοφορία υψηλών ταχυτήτων, ώστε δεν ωφελούνταν. Επιπλέον, η εισαγωγή του επιπέδου 1 του ETCS (όπως στην Ισπανία) αποδείχθηκε πολύ δαπανηρή και σχεδόν όλες οι υλοποιήσεις καθυστερούν πολλές φορές. Τα καθορισμένα πρότυπα ήταν περιεκτικά πολιτικά, αλλά όχι ακριβή με τεχνικά μέσα. Όλοι οι συμμετέχοντες θα προστατεύσουν τις μέσες παλιές τους επενδύσεις έως ότου περιορίσουν τον χρόνο ζωής τους φυσικά ή οικονομικά. Και ορισμένοι ενεργοί παίκτες ήταν πρόθυμοι να ξεπεράσουν την κατάσταση με έναν νέο ορισμό της βασικής γραμμής, που δεν ήταν κατάλληλος για άμεση δράση.
Αυτή η κατάσταση προκάλεσε την απόφαση να επικεντρωθεί περισσότερο στα τεχνικά τμήματα του ETCS και του GSM-R ως καθολικά τεχνικά θεμέλια του ERTMS. Για να αντιμετωπίσει αυτή την κατάσταση, ο Karel Vinck διορίστηκε τον Ιούλιο του 2005 ως συντονιστής της ΕΕ.
Το 2005 υπογράφηκε μνημόνιο συμφωνίας για το ERTMS από τα μέλη της Ευρωπαϊκής Επιτροπής, των εθνικών σιδηροδρόμων και των προμηθευτών στις Βρυξέλλες. Σύμφωνα με τη δήλωση αυτή, το ETCS επρόκειτο να εισαχθεί σε 10 έως 12 έτη σε ένα συγκεκριμένο τμήμα των Διευρωπαϊκών Δικτύων. Ακολούθησε τον Απρίλιο του 2006 ένα συνέδριο στη Βουδαπέστη για την εισαγωγή του ERTMS, στο οποίο συμμετείχαν 700 άτομα.
Τον Απρίλιο του 2012 στην παγκόσμια διάσκεψη UIC ERTMS στη Στοκχόλμη της Σουηδίας, ο Εκτελεστικός Διευθυντής της Κοινότητας Ευρωπαϊκών Εταιρειών Σιδηροδρόμων και Υποδομών (CER) ζήτησε την ταχύτερη υλοποίηση του ERTMS στην Ευρώπη.
Μετά τον ορισμό της γραμμής ETCS Baseline 3 περίπου το 2010 και την έναρξη της εφαρμογής σε πολλές χώρες με τη Βασική γραμμή 3 Έκδοση 2 το καλοκαίρι του 2016, είναι και πάλι δυνατή η εστίαση της προσοχής στις απαιτήσεις επιχειρησιακής διαχείρισης του ωφέλιμου φορτίου. Μεγάλες επιχειρήσεις logistics όπως το DB Cargo έχουν την ανάγκη να αναπτύξουν λειτουργικές δυνατότητες στο πεδίο εφαρμογής του ETML οποίο θα πρέπει να είναι ευπρόσδεκτο για την τυποποίηση.
Στρατηγικές εφαρμογής του ERTMS
Η ανάπτυξη του Ευρωπαϊκού Συστήματος Διαχείρισης της Σιδηροδρομικής Κυκλοφορίας σημαίνει την εγκατάσταση στοιχείων ETCS στην τροχιά των σιδηροδρόμων και του εξοπλισμού που μεταφέρει το τρένο. Και τα δύο μέρη συνδέονται με το GSM-R ως τμήμα επικοινωνίας. Μπορούν να χρησιμοποιηθούν διάφορες στρατηγικές ανάπτυξης σιδηροδρόμων. Με την καθιέρωση του ETCS, ο διαχειριστής υποδομής πρέπει να αποφασίσει εάν μια γραμμή θα είναι εξοπλισμένη μόνο με ETCS ή εάν υπάρχει ζήτηση για σύστημα μικτών σηματοδοτών με υποστήριξη του Εθνικού Συστήματος Ελέγχου Τρένων (NTC). Επί του παρόντος, τόσο τα «καθαρά» όσο και τα μικτά συστήματα αναπτύσσονται στην Ευρώπη και σε όλο τον κόσμο.
'Καθαρίστε' τη λειτουργία ETCS
Πολλές νέες γραμμές ETCS στην Ευρώπη δημιουργούνται και, στη συνέχεια, μπορεί συχνά να προτιμηθεί η εφαρμογή μόνο του επιπέδου 1 ή 2 του ETCS. Με αυτή τη στρατηγική υλοποίησης, το κόστος σηματοδοσίας για τη διαδρομή περιορίζεται στο ελάχιστο, αλλά ο στόλος οχημάτων που λειτουργεί στις γραμμές αυτές θα πρέπει να είναι εξοπλισμένος με το ETCS επί της αμαξοστοιχίας ώστε να επιτρέπει τη λειτουργία του. Αυτό είναι καταλληλότερο για νέες γραμμές μεταφοράς επιβατών υψηλής ταχύτητας, όπου θα αγοραστούν νέα οχήματα, λιγότερο κατάλληλη εάν τα χρησιμοποιούν για τη μεταφορά μεγάλων αποστάσεων εμπορευματικών αμαξοστοιχιών. Στα παραδείγματα της «καθαρής» λειτουργίας του ETCS περιλαμβάνονται η HSL-Zuid στις Κάτω Χώρες, η διεθνής έκταση TP Ferro (Sección Internacional / Section Internationale ) Figueres [ES] - Perpignan [FR], Erfurt-Halle / Λειψία στη Γερμανία. Επίσης, όλοι οι σιδηροδρομικοί σταθμοί ETCS στη Σουηδία και τη Νορβηγία, δεδομένου ότι οι συχνότητες των πλειστηριασμών ETCS και ATC είναι πολύ κοντά, έτσι ώστε τα παλαιότερα τρένα να παρουσιάζουν σφάλματα κατά τη διαβίβαση του Eurobalises.
Μικτή λειτουργία
Η μικτή λειτουργία είναι μια στρατηγική στην οποία η σηματοδότηση από τη μετεπιβίβαση είναι εφοδιασμένη τόσο με το ETCS όσο και με ένα συμβατικό σύστημα κλάσης Β. Συχνά το συμβατικό σύστημα είναι το παλαιό σύστημα που χρησιμοποιείται κατά τη διάρκεια του προγράμματος αναβάθμισης σήματος. Οι κύριοι στόχοι της εισαγωγής μιας μικτής επιχείρησης (σύστημα μικτών σηματοδοτών) είναι:
Με μικτή λειτουργία είναι δυνατή η εκτέλεση γραμμής με συμβατικά και ETCS τρένα και η χρήση των πλεονεκτημάτων της τεχνολογίας ETCS για τα τρένα που είναι εξοπλισμένα (π.χ. με υψηλότερη ταχύτητα ή περισσότερες αμαξοστοιχίες στη γραμμή) αλλά με το πλεονέκτημα ότι δεν είναι απαραίτητο να εξοπλίσει ταυτόχρονα ολόκληρο τον στόλο τρένων με το ETCS. Παραδείγματα ETCS σε μεικτή λειτουργία περιλαμβάνουν το HSL 3 στο Βέλγιο, όπου το ETCS αναμειγνύεται με το εθνικό σύστημα ATP TBL ή την γραμμή υψηλής ταχύτητας Cordoba-Malaga στην Ισπανία όπου το ETCS αναμιγνύεται με το NTC της ASFA και της LZB.
Αρχή λειτουργίας του ETCS σε μικτή λειτουργία: Επίπεδο 2 NTC και ETCS
Η αρχή της σηματοδότησης ανάμεικτου επιπέδου βασίζεται σε απλές αρχές που χρησιμοποιούν αμφίδρομη ανταλλαγή δεδομένων μεταξύ του Κέντρου Ραδιο (RBC) και των συστημάτων αλληλοσύνδεσης. Ο χειριστής θέτει μια διαδρομή και δεν χρειάζεται να γνωρίζει εάν η διαδρομή θα χρησιμοποιηθεί μόνο για επίπεδο NTC (πρώην LSTM) ή για τρένο εξοπλισμένο με επίπεδο 2. Μια διαδρομή είναι κλειδωμένη με βάση τις εθνικές αρχές από το σύστημα αλληλοσύνδεσης και τα RBC ενημερώνονται για τις καθορισμένες διαδρομές. Το RBC ελέγχει κατά πόσο είναι δυνατή η εκχώρηση αμαξοστοιχίας στη διαδρομή και στη συνέχεια ενημερώνει το σύστημα αλληλοσύνδεσης που αντιστοιχεί σε μια αμαξοστοιχία στην διαδρομή. Το σύστημα αλληλομανδαλισμού εμφανίζει την εμφάνιση της λευκής μπάρας ETCS σε όλα τα σήματα κατά μήκος της διαδρομής, συμπεριλαμβανομένου του σήματος στο τέλος της διαδρομής και δεν στέλνει κανένα κωδικό ATB-EG στην πίστα. "Η Αρχή Κίνησης (MA) είναι η άδεια για τη μετακίνηση ενός τρένου σε συγκεκριμένη θέση εντός των περιορισμών της υποδομής και με την επιτήρηση της ταχύτητας. Το τέλος της Αρχής είναι η θέση στην οποία επιτρέπεται η κίνηση της αμαξοστοιχίας και όπου η ταχύτητα στόχου είναι ίση με μηδέν. Το τέλος της κίνησης είναι η θέση στην οποία επιτρέπεται η συνέχιση της αμαξοστοιχίας σύμφωνα με μια άδεια κυκλοφορίας. Κατά τη μετάδοση ενός ΜΑ, είναι το τέλος του τελευταίου τμήματος που δίνεται στο ΜΑ." Το RBC αποστέλλει Αρχή Κίνησης (ΑΜ) στην αμαξοστοιχία εάν μια αμαξοστοιχία επιπέδου 2 έχει διατεθεί στη διαδρομή. Σε αντίθετη περίπτωση, το σήμα δείχνει την οπτική προβολή και ο σχετικός κωδικός ATB-EG αποστέλλεται στο κομμάτι. Μόλις η αμαξοστοιχία επιπέδου 2 αναφερθεί στο πίσω μέρος μιας διαδρομής που εκχωρείται επί του παρόντος για οπτική εξουσιοδότηση (π.χ. μετά την έναρξη της διαδικασίας αποστολής ή όταν ο οδηγός αλλάζει επίπεδο από επίπεδο NTC στο επίπεδο 2), η οπτική εξουσιοδότηση αναβαθμίζεται αυτόματα σε επίπεδο 2 αρχή της κυκλοφορίας. Συνεπώς, μια αρχή κίνησης επιπέδου 2 υποβαθμίζεται σε οπτική εξουσιοδότηση μετά από προκαθορισμένο χρονικό όριο, αν ο οδηγός κλείσει την καμπίνα ή εντοπιστεί βλάβη που περιορίζει την αρχή κίνησης (π.χ. εάν δεν είναι διαθέσιμη η κάλυψη του ραδιοφώνου GSM-R . )
Εταιρείες
Εταιρείες ανάπτυξης συστημάτων ETCS περιλαμβάνουν UNIFE / UNISIG μέλη της Alstom, Θαλής, AZD Praha ( cz ), Ansaldo STS (τώρα μέρος της Hitachi ), Siemens Mobility, Bombardier Transportation, CAF, ABB και MERMEC. Ο εξοπλισμός GSM-R παραδίδεται από ορισμένες εταιρείες όπως h Nokia Networks, Kapsch, Huawei, Siemens Mobility και Funkwerk Kölleda ( de ).
βιβλιογραφικές αναφορές
<references group="" responsive="0"> Κατηγορία:Σιδηροδρομικές μεταφορές στην Ευρώπη Κατηγορία:Pages with unreviewed translations
Σταυρός Λασιθίου
Ο Σταυρός (έως το 1955: το Καπίστριον) είναι χωριό της Κοινότητος Ιεράπετρας του Δήμου Ιεράπετρας στην Περιφερειακή Ενότητα Λασιθίου της Κρήτης. Βρίσκεται 6 χιλιόμετρα βόρεια της Ιεράπετρας και 6 χιλιόμετρα από το Κεντρί, στους πρόποδες ομώνυμου όρους.
Ο Σταυρός ανήκε ως το 1972 στην Κοινότητα Κεντρίου, οπότε ενσωματώθηκε στο τέως δήμο (σήμερα: Κοινότητα) Ιεράπετρας.
Παραπομπές
Κατηγορία:Χωριά του νομού Λασιθίου Κατηγορία:Δήμος Ιεράπετρας
Άνθιμος Εφεσιομάγνης
Ο Ιεροδιάκονος Άνθιμος Εφεσιομάγνης ήταν Έλληνας μουσικός και αγιογράφος.
Γεννήθηκε στη Μαγνησία της Μικράς Ασίας και υπήρξε μαθητής των Τριών Διδασκάλων. Γνώριζε την παλαιά παρασημαντική και διετέλεσε πρωτοψάλτης και δάσκαλος Βυζαντινής Μουσικής στη Μαγνησία.
Εκτός από ψάλτης, υπήρξε και έμπειρος αγιογράφος. Έργα του είναι οι εικόνες του ναού του Αγίου Σπυρίδωνος στο Μεσολόγγι και του Παντοκράτορος στο Νεοχώρι Αιτωλοακαρνανίας.
Το 1828 μετέβη στην Αίγινα και από εκεί στο Μεσολόγγι, ενώ το 1832 διορίστηκε ψάλτης στην Ιθάκη. Επέστρεψε και πάλι στο Μεσολόγγι, όπου παρέμεινε μέχρι τον θάνατό του, στις 27 Δεκεμβρίου 1879.
Πρωτάθλημα χειροσφαίρισης Α1 εθνικής κατηγορίας γυναικών 2006-2007
Το πρωτάθλημα Α1 Εθνικής χάντμπολ γυναικών της περιόδου 2006–07, ήταν το 14ο από την καθιέρωση της Α1 και συνολικά το 26ο πρωτάθλημα Ελλάδος στην ιστορία του γυναικείου χάντμπολ. Στο πρωτάθλημα μετείχαν δέκα ομάδες.
Στους τελικούς βρέθηκαν αντιμέτωπες για ακόμη μία φορά οι Αναγέννηση Άρτας και Ορμή Πάτρας, με πλεονέκτημα έδρας όπως πάντα για την πρώτη. Η Αναγέννηση επικράτησε στον πρώτο τελικό και πήρε το προβάδισμα για το 13ο συνεχόμενο τίτλο της, όμως η Ορμή ισοφάρισε καθώς επικράτησε με 37-26 στον δεύτερο τελικό, η μεγαλύτερη σε έκταση ήττα για την Αναγέννηση στις εγχώριες διοργανώσεις μετά την έναρξη της κυριαρχίας της το 1994. Μάλιστα ήταν η πρώτη ήττα της στο πρωτάθλημα μετά την περίοδο 2003–04 και 62 συνεχόμενους αγώνες. Στον τρίτο και τελευταίο τελικό η Ορμή κατάφερε να πάρει τη μεγάλη νίκη με 28-24 μέσα στην Άρτα, έτσι κατέκτησε για πρώτη φορά τον τίτλο της πρωταθλήτριας κι έβαλε τέλος στην τεράστια κυριαρχία της Αναγέννησης με τα 12 συνεχόμενα πρωταθλήματα και 9 συνεχόμενα νταμπλ.
Οι ομάδες που υποβιβάστηκαν προέκυψαν νωρίς καθώς ο Αθηναϊκός ανέστειλε τη λειτουργία του τμήματος χάντμπολ και μηδενίστηκε σε όλους τους αγώνες, ενώ ο Παναθλητικός αποχώρησε απο το πρωτάθλημα μετά την πέμπτη αγωνιστική.
Σύστημα διεξαγωγής
Οι δέκα ομάδες αγωνίστηκαν στην κανονική περίοδο σε δύο γύρους και συνολικά 18 αγωνιστικές. Οι δύο τελευταίες ομάδες μετά την ολοκληρωση των αγώνων της κανονικής περιόδου υποβιβάστηκαν στην Α2, ενώ οι έξι πρώτες συνέχισαν στα play off.
Στην προημιτελική φάση των play off αγωνίστηκαν οι ομάδες των θέσεων 3-6. Οι νικήτριες προκρίθηκαν ημιτελική φάση όπου βρίσκονταν ήδη οι δύο πρώτες τις κανονικής περιόδου, ενώ οι ηττημένες έδωσαν αγώνες κατάταξης για τις θέσεις 5 και 6. Οι νικήτριες των ημιτελικών προκρίθηκαν στο μεγάλο τελικό για την ανάδειξη του πρωταθλητή, ενώ οι ηττημένες αγωνίστηκαν για την τελική κατάταξη στις θέσεις 3 και 4. Όλες οι σειρές των play off κρίθηκαν στις δύο νίκες.
Εξωτερικοί σύνδεσμοι
2006 2007 Κατηγορία:Χειροσφαίριση το 2006 Κατηγορία:Χειροσφαίριση το 2007
Μητροπολίτης Κρήνης Κύριλλος
Ο Μητροπολίτης Κρήνης Κύριλλος Κατερέλος (κατά κόσμον Ευάγγελος Κατερέλος; γενν. Λαμία, 21 Νοεμβρίου 1956) είναι Έλληνας Θεολόγος, Καθηγητής του Πανεπιστημίου Αθηνών είναι Επίσκοπος του Οικουμενικού Θρόνου.
Βιογραφικά στοιχεία
Σπούδασε Νομική, Κλασική Φιλολογία και Θεολογία στο Εθνικό και Καποδιστριακό Πανεπιστήμιο Αθηνών. Έπειτα έλαβε τον μεταπτυχιακό του τίτλο από το Πανεπιστήμιο του Στρασβούργου. Είναι διδάκτωρ της Θεολογίας του Αριστοτελείου Πανεπιστημίου Θεσσαλονίκης και του Πανεπιστημίου του Φράιμπουργκ στη Γερμανία.
Χειροτονήθηκε Διάκονος και Πρεσβύτερος από τον Μητροπολίτη Νικοπόλεως και Πρεβέζης Μελέτιο. Ως Ιερεύς έχει υπηρετήσει στην Μητρόπολη Νικοπόλεως και Πρεβέζης, την Μητρόπολη Θηβών και Λεβαδείας και την Μητρόπολη Γερμανίας.
Στις 7 Φεβρουαρίου 2008 η Αγία και Ιερά Σύνοδος του Οικουμενικού Πατριαρχείου τον εξέλεξε παμψηφεί Επίσκοπο της πάλαι ποτέ διαλαμψάσης Επισκοπής Αβύδου. Η Χειροτονία του σε Επίσκοπο τελέσθηκε στις 24 Φεβρουαρίου 2008 στον Ιερό Πατριαρχικό Ναό Αγίου Γεωργίου υπό του Μητροπολίτου Νικοπόλεως και Πρεβέζης Μελετίου.
Στις 27 Ιουλίου 2020 εξελέγη Πρόεδρος του Τμήματος Κοινωνικής Θεολογίας και Θρησκειολογίας της Θεολογικής Σχολής του ΕΚΠΑ.
Στις 16 Φεβρουαρίου 2021 η Σύνοδος τον εξέλεξε Μητροπολίτη Κρήνης και την ίδια ημέρα με απόφαση του Οικουμενικού Πατριάρχη Βαρθολομαίου ορίσθηκε Πατριαρχικός Έξαρχος της νεοσυσταθείσας Πατριαρχικής Εξαρχίας Μελίτης.
Είναι συγγραφέας πολλών βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο.
Παραπομπές
Κατηγορία:Έλληνες ιεράρχες Κατηγορία:Επίσκοποι Αβύδου Κατερελος Κατερελος Κατερελος
Μαρτίν Τορρίχος
Ο Μαρτίν Τορρίχος (Martín Erasto Torrijos Espino, 18 Ιουλίου 1963) είναι πολιτικός του Παναμά. Εξελέγη πρόεδρος της χώρας το 2004 έπειτα από τη νίκη του κόμματός του και των εταίρων του στις γενικές εκλογές εκείνης της χρονιάς και ορκίστηκε στο ύπατο αξίωμα για την περίοδο 2004-2009. Ανήκει στο Επαναστατικό Δημοκρατικό Κόμμα {PRD).
Βιογραφία
Γεννήθηκε στο Τσιτρέ της επαρχίας Ερέρα, στις 18 Ιουλίου του 1963. Είναι γιος του ντε φάκτο Προέδρου (1968-78) της χώρας, Ομάρ Τορρίχος Ερρέρα (Omar Torrijos Herrera). Σπούδασε Πολιτικές Επιστήμες και Οικονομικά στο πανεπιστήμιο του Τέξας (Texas A&M University). Έκανε επίσης σπουδές στη βορειοδυτική στρατιωτική ακαδημία του Αγίου Ιωάννη, στο Γουινσκόνσιν των ΗΠΑ. Είναι παντρεμένος, με τρία παιδιά.
Πρόεδρος
Επί προεδρίας του Ερνέστο Πέρες Μπαγιαδάρες (1994–1999) ήταν Υφυπουργός Εσωτερικών και Δικαιοσύνης. Ως υφυπουργός πέτυχε την υπογραφή νόμου με βάση τον οποίο ιδιωτικοποιήθηκαν όλες οι εταιρείες παροχής ύδρευσης στη χώρα. Στη συνέχεια το Δημοκρατικό Επαναστατικό Κόμμα επανέφερε ξανά τον παλαιό νόμο. Στις προεδρικές εκλογές του 1999 ήταν υποψήφιος του Δημοκρατικού Επαναστατικού Κόμματος (PRD), ηττήθηκε όμως από τη Μιρέια Μοσκόσο του κόμματος Arnulfista, ο σύζυγος της οποίας είχε ανατραπεί σε πραξικόπημα από τον πατέρα του Τορρίχος το 1968.
Εξελέγη Πρόεδρος της χώρας στις 2 Μαΐου του 2004, ως υποψήφιος του PRD, στα πλαίσια συνασπισμού με άλλο μικρότερο κόμμα. Η ονομασία του συνασπισμού ήταν "Νέα Πατρίδα" (Patria Nueva). Εξελέγη με περίπου 47% των ψήφων? , με διαφορά 17 ποσοστιαίων μονάδων από τον κύριο αντίπαλό του υποψήφιο, Γκιγιέρμο Εντάρα (Guillermo Endara), πρώην Πρόεδρο της χώρας. Ο Τορρίχος ανέλαβε καθήκοντα την 1η Σεπτεμβρίου του 2004.
Προεδρία
Η κυβέρνηση του Τορρίχος εστίασε σε συγκεκριμένα ζητήματα, όπως οι οικονομικές μεταρρυθμίσεις και η κοινωνική ασφάλεια. Επίσης, προώθησε το σχέδιο για την επέκταση της Διώρυγας του Παναμά, η οποία εγκρίθηκε σε εθνικό δημοψήφισμα, στις 22 Οκτωβρίου του 2006, με βάση το Σύνταγμα. Η πρόταση εγκρίθηκε με 78% υπέρ.
Εξωτερικοί σύνδεσμοι
Κατηγορία:Πρόεδροι του Παναμά
Κοινότητα Αντισκαρίου
Η Κοινότητα Αντισκαρίου είναι κοινότητα του Δήμου Φαιστού στην Περιφερειακή Ενότητα Ηρακλείου της Κρήτης, η οποία συστάθηκε το 1926 με το ΦΕΚ 59Α - 16/02/1926 με την απόσπαση του οικισμού Αντισκάρι από την κοινότητα Μιαμούς και τον ορισμό του ως έδρα της. Εκτός από την έδρα της, περιλαμβάνει και τους οικισμούς: Κριγοί, Μονή Απεζανών, Πλατιά Περάματα και Τζίγκουνας. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 25,397 χμ² (2011). Η απογραφή του 2011 αναφέρει:
Συνολικά η κοινότητα έχει 579 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Μηνά Τσαβολάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Φαιστού
Μίλαν Β΄ Ομπρένοβιτς
Ο Μίλαν Β΄, σερβικά Милан Обреновић (21 Οκτωβρίου 1819 - 8 Ιουλίου 1839) από τον Οίκο των Ομπρένοβιτς, ήταν πρίγκιπας της Σερβίας για 25 ημέρες του 1839.
Πρίγκιπας της Σερβίας
Στις 13 Ιουνίου 1839 ο πατέρας του παραιτήθηκε υπέρ του Μίλαν Β'. Λόγω της ασθένειάς του, μάλλον δεν είχε συνείδηση του γεγονότος ότι ανέλαβε πρίγκιπας της Σερβίας· δεν εκδόθηκαν έγγραφα με το όνομά του. Απεβίωσε 25 ημέρες μετά στο Κραγκούγιεβατς, στις 8 Ιουλίου 1839 και τον διαδέχθηκε ο νεότερος αδελφός του Μιχάηλο. Ετάφη στο προάστειο Παλίλουλα του Βελιγραδίου και αργότερα μεταφέρθηκε στο ναό του αγίου Μάρκου στο κέντρο της πόλης.
Εξωτερικοί σύνδεσμοι
Μιλαν Κατηγορία:Πρίγκιπες της Σερβίας Κατηγορία:Πριγκιπάτο της Σερβίας
Φανάρι Ανατολικής Θράκης
Το Φανάρι, σήμερα Φενέρκιοϊ ή Φενέρ (Fener ή Fenerköy), είναι χωριό στην Ευρωπαϊκή Τουρκία. Στην απογραφή του 2007 είχε πληθυσμό 3.000 κατοίκων.
Ανήκε στη Μητρόπολη Σηλυβρίας, βρισκόμενο περίπου 8 χιλιόμετρα βόρεια της Σηλυβρίας). Πριν την ανταλλαγή πληθυσμών κατοικούνταν από ελληνικές οικογένειες.
Κατηγορία:Σηλυβρία Κατηγορία:Προποντίδα Κατηγορία:Χωριά της Τουρκίας
Μέντελε Μόχερ Σφόριμ
Ο Μέντελε Μόχερ Σφόριμ (Mendele Mocher Sforim, γίντις מענדעלע מוכר ספֿרים, εβρ. מנדלי מוכר ספרים, Ιανουάριος 1836 – 8 Δεκεμβρίου 1917 ν.η.), ήταν Εβραίος συγγραφέας, ένας από τους θεμελιωτές της νεότερης λογοτεχνίας στη γλώσσα γίντις, αλλά και την καθαυτό εβραϊκή γλώσσα. Το πραγματικό του όνομα ήταν '''Σολέμ Γιανκέβ Μ. Αμπράμοβιτς' (εξελλ. Σολομών Ιακώβ Αμπράμοβιτς του Μωυσέως, αναγραφόμενος στο λατινικό αλφάβητο ως S. J. Abramowitch''). Το «Μέντελε μόχερ σφόριμ» (εκρωσισμένο: Μόιχερ Σφόριμ, Менделе Мойхер-Сфорим) σημαίνει κατά λέξη «Μέντελε ο πλανόδιος πωλητής βιβλίων».
Απαρχές και πρώιμο έργο
Ο Μέντελε γεννήθηκε ως γόνος φτωχής οικογένειας στην κωμόπολη Καπύλ, που τότε υπαγόταν στο Κυβερνείο του Μινσκ της Ρωσικής Αυτοκρατορίας, ενώ σήμερα βρίσκεται στη Λευκορωσία. Ο πατέρας του, ο Χαΐμ Μοϊσέ, πέθανε λίγο μετά την τελετή ενηλικιώσεως (Μπαρ Μιτσβά) του Σολέμ. Ο έφηβος μελέτησε στα γιεσίβα (εβραϊκά σχολεία) του Σλούτσκ και της Βίλνας, μένοντας εσωτερικός σε αυτά, μέχρι που έγινε 17 ετών. Τότε μόλις που τα έβγαζε πέρα, μένοντας συχνά πεινασμένος. Ο Μέντελε ταξίδεψε κατόπιν πολύ ανά τη Λευκορωσία, την Ουκρανία και τη Λιθουανία με τα πόδια. Το 1854 εγκαταστάθηκε στο Κάμιανετς-Ποντίλσκυ, όπου γνώρισε τον συγγραφέα και ποιητή Αβραάμ Μπερ Γκοτλόμπερ (Авраам Бер Готлобер, 1811-1899), ο οποίος τον βοήθησε να μάθει και να κατανοήσει τον κοσμικό πολιτισμό, τη φιλοσοφία, τη λογοτεχνία, την ιστορία, τη ρωσική γλώσσα και άλλες γλώσσες.
Ο «παππούς της λογοτεχνίας γίντις»
Ο Μέντελε έγραψε αρχικώς στην εβραϊκή, αλλά αργότερα στράφηκε στα γίντις προκειμένου να επεκτείνει το αναγνωστικό κοινό του. Χρησιμοποίησε τότε ψευδώνυμο, όπως και ο Σολέμ Αλεϊχέμ, εξαιτίας της αντιλήψεως της εποχής ότι, ως καθομιλουμένη στα γκέτο η γλώσσα γίντις δεν ήταν κατάλληλη για σοβαρό λογοτεχνικό έργο — μια αντίληψη που έκανε πολλά για να την καταπολεμήσει. Το ύφος γραφής του Χασκαλά (εβραϊκού διαφωτισμού) αποτελεί μια ισχυρή σταθερά στα έργα του. Ο Μέντελε θεωρείται από πολλούς ως o «παππούς της λογοτεχνίας γίντις». Αυτός είναι ένας χαρακτηρισμός που του προσέδωσε (όπως έλεγε ο ίδιος) αρχικώς ο Σολέμ Αλεϊχέμ, στην αφιέρωση του μυθιστορήματος Stempenyu (1888). Συνέγραψε στα γίντις διηγήματα που περιγράφουν τη ζωή των Εβραίων σε διάφορα γκέτο της Ανατολικής Ευρώπης. Μεταγενέστερα τα μετέφρασε ωστόσο ο ίδιος στην εβραϊκή, την οποία θεωρούσε ως τη γλώσσα του μέλλοντος για το εβραϊκό έθνος. Με τον τρόπο αυτόν ανανέωσε την κλασική εβραϊκή, την κατέστησε ζωντανή και ικανή να εκφράσει τη σύγχρονη ζωή, χρησιμοποιώντας λεξιλόγιο και εκφραστικούς τρόπους παρμένους από το σύνολο της εβραϊκής κλασικής φιλολογίας, ενώ ταυτοχρόνως εισήγαγε στη λογοτεχνία λαϊκές εκφράσεις των γκέτο. Το στιλ του Μέντελε σε αμφότερες τις γλώσσες επηρέασε ισχυρά τις επόμενες γενεές συγγραφέων σε αυτές.
Πηγές
Μεντελε
Νίκος Μπεργελές
Ο Νίκος Μπεργελές, γεννηθής το 1946 στην Αθήνα από γονείς Αρκάδες, είναι πρώην αθλητής και προπονητής της πετοσφαίρισης. Μεγάλωσε στη συνοικία της Γούβας.
Καριέρα
Το 1963 αποκτήθηκε από τον Παναθηναϊκό όπου ήδη αγωνιζόταν ο αδερφός του Ανδρέας Μπεργελές και σχημάτισαν ένα ισχυρό δίδυμο. Αγωνίστηκε στον Παναθηναϊκό στη θέση του κεντρικού έως το 1977 και κατέκτησε 9 Πρωταθλήματα Ελλάδας (1965, 1966, 1967, 1970, 1971, 1972, 1973, 1975, 1977).
Από το 1977 έως το 1979 ανέλαβε τη θέση του προπονητή της ανδρικής ομάδας βόλεϊ του Παναθηναϊκού τερματίζοντας και τις 2 χρονιές στη δεύτερη θέση του πρωταθλήματος. Η παρουσία του στον Παναθηναϊκό ήταν πολυδιάστατη καθώς την περίοδο 1974-75 όταν ήταν αθλητής της ομάδας βόλεϊ του ΠΑΟ ανέλαβε και την τεχνική ηγεσία της γυναικείας ομάδας αντικαθιστώντας το Σάβα Γκροζντάνοβιτς. Παρέμεινε στη θέση του έως το 1978 όντας προπονητής και της ανδρικής και της γυναικείας ομάδας βόλεϊ του ΠΑΟ. Κατέκτησε με το γυναικείο τμήμα 2 Πρωταθλήματα Ελλάδας (1977, 1978) και 3 Πρωταθλήματα Κέντρου (1976, 1977, 1978).
Παραπομπές
Μπεργελες Νικος Μπεργελες Νικος Μπεργελες Νικος Μπεργελες Νικος Κατηγορία:Έλληνες προπονητές πετοσφαίρισης
Μάχη της Θυρέας
Η Μάχη της Θυρέας ήταν μία μάχη που έγινε το 546 π.Χ. στην περιοχή της Θυρέας (σημερινό Άστρος), ανάμεσα στους Αργείους και στους Σπαρτιάτες. μικρογραφία|Η πεδιάδα που έχει πάρει την ονομασία της από την Αρχαία Θυρέα. Οπτική από τη [[Ζάβιτσα. Διακρίνονται το Άστρος και το Παράλιο Άστρος.]]
Ιστορικό Μάχης
Η Μάχη της Θυρέας, ή Μάχη των 600 λογάδων, ήταν η σημαντικότερη μάχη μεταξύ Λακεδαιμονίων και Αργείων για την κυριαρχία στην Κυνουρία, η οποία έγινε το 546 π.Χ. Ο Ηρόδοτος αφηγείται με λεπτομέρειες τα περιστατικά της μάχης εκείνης ηθογραφώντας και τους χαρακτήρες των πρωταγωνιστών και τα πολεμικά ηρωικά έθιμα εκείνης της εποχής. Οι δύο στρατοί επέλεξαν 300 λογάδες (εκλεκτούς), οι οποίοι είχαν συμφωνήσει να πολεμήσουν μέχρις εσχάτων και να περιέλθει η περιοχή στον νικητή. Ο υπόλοιπος στρατός και των δύο πλευρών συμφωνήθηκε να αποχωρήσει και να αφήσουν πίσω τους λογάδες. Έτσι όταν οι δύο στρατοί έφυγαν οι λογάδες τους άρχισαν να πολεμούν. Η μάχη κρατούσε και οι δύο πλευρές έβγαιναν ισόπαλοι. Στο τέλος από τους 600 λογάδες έμειναν μόνο τρεις: δύο Αργείοι, ο Χρόμιος και ο Άλκηνωρ και ο Σπαρτιάτης Οθρυάδης. Οι δύο Αργείοι, που θεώρησαν νικητές τους εαυτούς τους, γύριζαν πίσω στο Άργος. Ο Οθρυάδης που ήταν βαριά τραυματισμένος σκύλευε τους Αργείους. Το επόμενο πρωί ο στρατός της Σπάρτης και του Άργους γύρισε πίσω για να δει το αποτέλεσμα της μάχης. Επειδή όμως κανείς δεν είχε νικήσει, πολέμησαν ξανά και τελικά η Σπάρτη νίκησε. Η Κυνουρία έμεινε υπό την κυριαρχία της Σπάρτης μέχρι το 338 π.Χ. όταν και ο Φίλιππος Β΄ ο Μακεδών παρέδωσε την Κυνουρία στους Αργείους.
Πηγές
Κατηγορία:Μάχες σπαρτιατικού στρατού Κατηγορία:Ιστορία της αρχαίας Σπάρτης Κατηγορία:Μάχες αργειακού στρατού Κατηγορία:Ιστορία του αρχαίου Άργους Κατηγορία:Ιστορία της αρχαίας Αρκαδίας
Κρατιδιακές εκλογές του Αμβούργου (2020)
Οι κρατιδιακές εκλογές του Αμβούργου του 2020 πραγματοποιήθηκαν στις 23 Φεβρουαρίου 2020 για την εκλογή των μελών του 22ου Κοινοβουλίου του Αμβούργου. Η απερχόμενη κυβέρνηση ήταν ένας συνασπισμός του Σοσιαλδημοκρατικού Κόμματος (SPD) και των Πρασίνων με επικεφαλής τον Πρώτο Δήμαρχο Πέτερ Τσέντσερ. Οι εκλογές σηματοδοτήθηκαν από πτώση για το SPD και τα δεξιά κόμματα, ενώ οι Πράσινοι διπλασίασαν το μερίδιο ψήφου και τον αριθμό των εδρών τους, καθιστώντας εαυτούς το δεύτερο μεγαλύτερο κόμμα. Η Χριστιανοδημοκρατική Ένωση (CDU) υπέστη το χειρότερο αποτέλεσμα που είχε ποτέ στο Αμβούργο και το χειρότερο αποτέλεσμα των κρατιδιακών εκλογών τους σε 68 χρόνια. H Αριστερά πέτυχε μια μικρή άνοδο. H Εναλλακτική για τη Γερμανία (AfD) μείωσε το ποσοστό των ψήφων και τον αριθμό των εδρών σε σύγκριση με τις προηγούμενες εκλογές για πρώτη φορά στην ιστορία της. Το Ελεύθερο Δημοκρατικό Κόμμα οριακά δεν κατάφερε να συμπληρώσει το εκλογικό όριο του 5% για να κερδίσει αναλογικές έδρες, κερδίζοντας συνολικά μόνο μία έδρα από άμεση εντολή.
Μετά τις εκλογές το SPD ανανέωσε τον συνασπισμό του με τους Πράσινους. Ο Πέτερ Τσέντσερ επανεκλέχθηκε δήμαρχος στις 10 Ιουνίου.
Ομοσπονδιακά
Οι κρατιδιακές εκλογές του Αμβούργου επισκιάστηκαν από την κρίση της κυβέρνησης της Θουριγγίας, την παραίτηση της Άνεγκρετ Κραμπ-Κάρενμπαουερ από την ομοσπονδιακή ηγεσία του CDU, και μιας τρομοκρατικής επίθεσης με στόχο τους μετανάστες στο Χάναου που πραγματοποιήθηκε τέσσερις ημέρες πριν τις εκλογές.
Εκλογικό σύστημα
Οι εκλογές διεξήχθησαν βάσει ενός συστήματος αναλογικού καταλόγου με τον ίδιο τρόπο όπως και οι προηγούμενες εκλογές. 71 έδρες απονεμήθηκαν απευθείας στις 17 περιφέρειες πολλαπλών εντολών (μεταξύ 3-5 εδρών η καθεμιά) μέσω ανοικτών καταλόγων και οι υπόλοιπες 50 μέσω γενικών ανοικτών καταλόγων σε επίπεδο κρατιδίου (landesliste ) βάσει του ποσοστού της συνολικής ψηφοφορίας με εκλογικό όριο 5%.
Κάθε ψηφοφόρος είχε συνολικά δέκα ψήφους: πέντε ψήφους εκλογικής περιφέρειας για τους άμεσους υποψηφίους στην εκλογική περιφέρεια και πέντε γενικές ψήφους για τους υποψηφίους στους κρατιδιακούς καταλόγους (ή για τους κρατιδιακούς καταλόγους στο σύνολό τους). Οι πέντε ψήφοι θα μπορούσαν να συγκεντρωθούν όλες σε ένα άτομο, ένα κόμμα ή μια λίστα ( συσσώρευση ) ή θα μπορούσαν να διανεμηθούν / χωριστούν μεταξύ διαφορετικών υποψηφίων, κομμάτων ή καταλόγων όπως ήταν επιθυμητό ( panachage ). Τα προνόμια ψήφου απονεμήθηκαν παθητικά, που σημαίνει ότι οποιοσδήποτε άνω των 18 ετών πληροί τις προϋποθέσεις επιλεξιμότητας εγγράφηκε αυτόματα.
Αποτέλεσμα εκλογών
μικρογραφία|300x300εσ| Αποτελέσματα για τις άμεσες εντολές. Σε ένα εκλογικό κέντρο στο Λάνγκενχορν, τα αποτελέσματα για το FDP και τους Πράσινους αντιστράφηκαν κατά λάθος, πράγμα που σημαίνει ότι τα πρώτα αποτελέσματα έθεσαν το FDP μόνο 121 ψήφους πάνω από το όριο. Το λάθος διορθώθηκε στην επίσημη καταμέτρηση που πραγματοποιήθηκε έπειτα από 24 ώρες. Οι δημοσκοπήσεις έδειξαν ότι το AfD θα έχανε το όριο ενώ το FDP θα το ξεπερνούσε οδηγώντας σε πρώιμες αναφορές στον Τύπο για μια ήττα του AfD και τον αποκλεισμό των πολιτικών του από τις μετεκλογικές συζητήσεις. Αποτελέσματα κρατιδιακών εκλογών 23ης Φεβρουαρίου 2020 για το Κοινοβούλιο του Αμβούργου ! colspan="2" | Κόμμα ! Ψήφοι ! % ! +/- (ποσοστό) ! Έδρες ! +/- ! Έδρες % ! colspan=8| ! align=right colspan=2| Σύνολο ! align=right| 4.054.861 ! align=right| 100,0 ! align=right| ! align=right| 123 ! align=right| 2 ! align=right| ! align=right colspan=2| Προσέλευση ! align=right| ! align=right| 63,2 ! align=right| 6,7 ! align=right| ! align=right| ! align=right|
Σχηματισμός κυβέρνησης
Ο δήμαρχος Τσέντσερ δήλωσε ότι οι διερευνητικές συνομιλίες με τους Πράσινους ήταν "η άμεση προτεραιότητα", αλλά ότι "θα προσεγγίσουμε επίσης - εάν επιβεβαιωθούν οι πλειοψηφίες - το CDU και θα πραγματοποιήσουμε μια συζήτηση". Ο Μάρκους Βάινμπεργκ του CDU δήλωσε ότι ήταν «έτοιμος για συνομιλίες» με το SPD. Η επικεφαλής υποψήφια για τους Πράσινους Καταρίνα Φέγκεμπανκ ζήτησε "Περισσότερο κόκκινο-πράσινο, με ισχυρά πράσινα στην κυβέρνηση". Η Τζανσού Οζντενμίρ της Αριστεράς δήλωσε ότι το κόμμα της επιθυμούσε να παραμείνει μια ισχυρή αντιπολιτευτική δύναμη.
Το SPD και οι Πράσινοι κατέληξαν σε συμφωνία συνασπισμού στα τέλη Μαΐου. Το SPD πήρε 7 υπουργεία και οι Πράσινοι 4, ένα καθαρό κέρδος ενός για τους Πράσινους. Η ψηφοφορία για τον δήμαρχο πραγματοποιήθηκε στις 10 Ιουνίου, και ο Τσέντσερ επανεκλέχθηκε δήμαρχος με 87 ψήφους υπέρ, 34 κατά και 2 αποχές. Το νέο υπουργικό συμβούλιο εγκρίθηκε επίσης με 83 ψήφους υπέρ, 38 κατά και 2 αποχές.
Παραπομπές
2020 Αμβουργο
Αέλα της Νορθουμβρίας
Ο Αέλα της Νορθουμβρίας (Ælla of Northumbria, πέθανε στις 21 Μαρτίου 867) ήταν βασιλιάς της Νορθουμβρίας τον 9ου αιώνα. Οι πηγές για την ιστορία της Νορθουμβρίας την περίοδο αυτή είναι περιορισμένες συνεπώς δεν γνωρίζουμε την περίοδο της βασιλείας του και την χρονολογία που ανέβηκε στον θρόνο. Το Αγγλοσαξωνικό χρονικό και διάφορες άλλες πηγές από την Σκανδιναβία όπως τα Νορβηγικά Σάγκας αναφέρουν ότι ο Αέλα συνέλαβε τον θρυλικό ήρωα των Βίκινγκ Ράγκναρ Λόθμπροκ και τον θανάτωσε σε έναν λάκκο με φίδια. Η εισβολή των Βίκινγκ στην Νορθουμβρία (866) πραγματοποιήθηκε από τους γιους του Ράγκναρ σαν αντίποινα για την θανάτωση του πατέρα τους όπως αναφέρεται στο έργο "η ιστορία των γιων του Ράγκναρ". Οι Νορβηγικές πηγές γράφουν ότι οι γιοι του Ράγκναρ θανάτωσαν τον Αέλα με έναν αετό αίματος, οι Αγγλοσαξονικές πηγές αντίθετα γράφουν ότι ο Αέλα έπεσε σε μάχη στην Γιορκ στις 21 Μαρτίου 867. Ο Αέλα έγινε βασιλιάς μετά την εκθρόνιση του Όσμπερτ της Νορθουμβρίας, το γεγονός ενώ χρονολογείται παραδοσιακά την περίοδο 862 - 863 οι κατάλογοι των βασιλέων της Νορθουμβρίας μεταφέρουν την αρχή της βασιλείας του το αργότερο το 866. Ο Συμεών του Νταρχάμ αναφέρει επιπλέον ότι ο Αέλα έκανε κατάσχεση από εδάφη τα οποία ανήκαν στην εκκλησία. Ο Αέλα περιγράφεται στις περισσότερες πηγές σαν τυραννικός και άδικος βασιλιάς ενώ μια πηγή τον καταγράφει σαν αδελφό του Όσμπερτ.
Ήττα από τους Βίκινγκ
Ο μεγάλος στρατός των Βίκινγκ στρατοπέδευσε στην Νορθουμβρία στα μέσα του 866 και κυρίευσε την Γιορκ στις 21 Νοεμβρίου. Τα γεγονότα που ακολούθησαν αναφέρονται από ιστορικούς όπως ο Συμεών του Νταρχάμ, ο Ασσέρ και ο Έθελγουιρντ με διαφορετικές λεπτομέρειες, σύμφωνα με την "Αγγλική Βασιλική Ιστορία" ο Όσμπερτ και ο Αέλα μπροστά στον κίνδυνο της επίθεσης των Δανών συμμάχησαν με την υποστήριξη και των υπόλοιπων ευγενών της Νορθουμβρίας. Ο Όσμπερτ και ο Αέλα ένωσαν τους στρατούς τους και έφτασαν στην πόλη της Γιορκ στις 21 Μαρτίου 867. Οι Βίκινγκ αρχικά έδωσαν την εντύπωση ότι φοβήθηκαν και δραπέτευσαν με αποτέλεσμα οι Νορθούμβριοι να πάρουν θάρρος και να τους επιτεθούν έκαναν όμως μεγάλο λάθος επειδή οι Βίκινγκ απεδείχθησαν ισχυρότεροι. Οι Νορθούμβριοι πολέμησαν πολύ σκληρά μέχρι την στιγμή που ο Όσμπερτ, ο Αέλα και το μεγαλύτερο τμήμα του στρατού τους έπεσαν στην μάχη, όσοι επέζησαν αναγκάστηκαν να κλείσουν ειρήνη με τους Δανούς.
Μετά την νίκη τους οι Βίκινγκ διόρισαν υποτελή βασιλιά τον Εγβέρτο Α΄ της Νορθουμβρίας. Τα Αγγλο-Νορμανδικά γενεαλογικά δέντρα αναφέρουν ότι ο Αέλα είχε μια κόρη την Έθελθριθ μέσω της οποίας ήταν παππούς του Ίντγουλφ του Μπάμπουργκ "βασιλιά των βόρειων Άγγλων" που πέθανε το 913. Το Αγγλοσαξωνικό χρονικό δεν καταγράφει τα ονόματα των ηγετών των Βίκινγκ αλλά αναφέρει ότι ο "Χίνγκουαρ και ο Χούμπα" πιθανότατα ο Άιβαρ ο Ασπόνδυλος και ο Ούμπα εκτέλεσαν τον Έντμουντ της Ανατολικής Αγγλίας. Ο Ούμπα επίσης ονομάζεται αρχηγός του στρατού στην Νορθουμβρία από τον Άμπο του Φλερύ και από την "Ιστορία του Σάνκτο Καθμπέρτο", ο Συμεών του Νταρχάμ κατονομάζει επίσης τους αρχηγούς του στρατού των Βίκινγκ.
Ιστορικές αναφορές
Ο Χέκτορ Μπόες (1465 - 1536) γράφει ότι οι δυο πρίγκιπες από την Νορθουμβρία Όσμπερτ και Αέλα κατέλαβαν το κάστρο του Στέρλινγκ. Ο Αέλα ήταν πρωταγωνιστής στην ταινία "Οι Βίκινγκ" (1958) με τον ηθοποιό Φρανκ Θρινγκ (1926 - 1994). Ένας τηλεοπτικός χαρακτήρας που βασίστηκε στον Αέλα παίχτηκε στην δραματική τηλεοπτική σειρά "Βίκινγκ" (2013) με πρωταγωνιστή τον ηθοποιό Άιβαν Κέι (γεν.1961). Η τηλεοπτική σειρά δεν παρουσιάζει σφετερισμό του θρόνου από τον Αέλα, τον εμφανίζει να είναι νόμιμα βασιλιάς στην Νορθουμβρία περισσότερο από 15 χρόνια και εκτελέστηκε με αιματηρό τρόπο σε μάχη. Ένα ιστορικό μυθιστόρημα του συγγραφέα Μπέρναρντ Κόρνγουελ (γεν. 1944) με τίτλο "το τελευταίο βασίλειο" εμφανίζει τον Αέλα στην αρχή του έργου ο οποίος μαζί με τον Όσμπερτ βρισκόταν επικεφαλής του στρατού της Νορθουμβρίας που δέχτηκε επίθεση από τους Δανούς στην Γιορκ, η μάχη ήταν καταστροφική για την Νορθουμβρία και ο ίδιος ο Αέλα σκοτώθηκε.
Εξωτερικοί σύνδεσμοι
Κατηγορία:Βασιλείς της Νορθουμβρίας
The Best of Judas Priest: Living After Midnight
The Best of Judas Priest: Living After Midnight είναι ο τίτλος της συλλογής τραγουδιών του χέβι μέταλ συγκροτήματος Judas Priest, η οποία κυκλοφόρησε τoν Φεβρουάριο του 1998 μέσω της "Columbia Records".
Η συλλογή επανεκδόθηκε στην Ευρώπη το 2002 με διαφορετική και μεγαλύτερη σειρά τραγουδιών. Η συγκεκριμένη κυκλοφορία περιλαμβάνει τραγούδια από το δίσκο "Sin After Sin" του 1977 μέχρι το "Painkiller" του 1990, αλλά και ζωντανές εκτελέσεις τραγουδιών από τα δύο πρώτα τους άλμπουμ, τα οποία εκδόθηκαν από την "Gull Records" και δεν κατείχαν τα δικαιώματα.
Τραγούδια
1. The Green Manalishi (Green) - 3:22
2. Living After Midnight (Halford, Tipton, Downing) - 3:30
4. Hot Rockin'  (Halford, Tipton, Downing) - 3:14
5. Heading Out to the Highway (Live) (Halford, Tipton, Downing) - 4:33
6. The Hellion (Halford, Tipton, Downing) - 0:42
7. Electric Eye (Halford, Tipton, Downing) - 3:39
8. You've Got Another Thing Comin'  (Halford, Tipton, Downing) - 5:04